Document ID: 32004R1769

KOMISJONI MÄÄRUS (EÜ) nr 1769/2004,
14. oktoober 2004,
millega muudetakse määrust (EÜ) nr 2390/1999, millega nähakse ette nende raamatupidamisandmete vorm ja sisu, mis tuleb esitada komisjonile seoses EAGGF tagatisrahastu raamatupidamisarvestuse kontrollimise ja heakskiitmisega ning järelevalve ja prognooside tegemiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta, (1) eriti selle artikli 4 lõiget 8,
ning arvestades järgmist:
(1)
Komisjoni 7. juuli 1995. aasta määruse (EÜ) nr 1663/95 (2) (millega nähakse ette nõukogu määruse (EMÜ) nr 729/70 kohaldamise üksikasjalikud eeskirjad seoses EAGGF tagatisrahastu raamatupidamisarvestuse kontrollimise ja heakskiitmisega) artikli 2 lõikes 3 sätestatakse, et kõnealuse määruse artikli 4 lõike 1 punktis c osutatud raamatupidamisandmete vorm ja sisu kehtestatakse määruse (EÜ) nr 1258/1999 artiklis 13 sätestatud korras.
(2)
Euroopa Parlamendi ja nõukogu 18. detsembri 2000. aasta määrusega (EÜ) nr 45/2001 (3) (üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta), mida kohaldatakse ühenduse institutsioonide ja organite suhtes, ning Euroopa Parlamendi ja nõukogu 24. oktoobri 1995. aasta direktiiviga 95/46/EÜ (4) (üksikisikute kaitse kohta isikuandmete töötlemisel ja selliste andmete vaba liikumise kohta), mis on üle võetud siseriiklikku õigusse ja mida kohaldatakse liikmesriikide suhtes, kaitstakse isikuandmete töötlemisel füüsiliste isikute õigust eraelu puutumatusele.
(3)
Kõiki määruse (EÜ) nr 2390/1999 (5) kohaldamise raames kogutud teabes sisalduvaid isikuandmeid tuleb töödelda vastavalt määruse (EÜ) nr 45/2001 nõuetele, milles on eelkõige sätestatud, et andmesubjekte tuleks teavitada nende õigustest, sealhulgas õigusest saada soovi korral teavet oma isikuandmete kohta, õigusest parandada ebatäpseid või mittetäielikke isikuandmeid ning õigusest pöörduda igal ajal abi saamiseks Euroopa andmekaitseinspektori poole. Vastavalt asutamislepingu artikli 248 lõikele 3 on Euroopa Kontrollikojal õigus tutvuda määruse (EÜ) nr 1663/95 artikli 4 lõike 1 punktis c osutatud raamatupidamisandmetega ning ta võib töödelda isikuandmeid vastavalt määruse (EÜ) nr 45/2001 artikli 5 punktile b ja artiklile 7.
(4)
Selleks, et teostada EAGGF tagatisrahastu raamatupidamisarvestuse kontrollimise ja heakskiitmisega seotud kontrollimist, on Euroopa Pettustevastasel Ametil (OLAF) samuti õigus tutvuda määruse (EÜ) nr 1663/95 artikli 4 lõike 1 punktis c osutatud raamatupidamisandmetega ja ta võib töödelda isikuandmeid vastavalt määruse (EÜ) nr 45/2001 artikli 5 punktile a ja artikli 7 lõikele 1.
(5)
Nende raamatupidamisandmete vorm ja sisu, mis tuleb esitada komisjonile seoses EAGGF tagatisrahastu raamatupidamisarvestuse kontrollimise ja heakskiitmisega ning järelevalve ja prognooside tegemiseks, on praegu sätestatud komisjoni määruses (EÜ) nr 2390/1999. Kõnealust määrust on asjakohane kohandada.
(6)
Kuna eelarve liigendust on muudetud ning tuleks tagada liikmesriikide ja komisjoni vahelise teabevahetuse optimaalsus ja ajakohastatus, on vaja muuta määruse (EÜ) nr 2390/1999 lisasid alates 16. oktoobrist 2004.
(7)
Seetõttu tuleks määrust (EÜ) nr 2390/1999 vastavalt muuta.
(8)
Käesoleva määrusega ettenähtud meetmed on kooskõlas fondikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 2390/1999 muudetakse järgmiselt.
1.
Artikkel 2 asendatakse järgmisega:
“Artikkel 2
1. Komisjon kasutab määruse (EÜ) nr 1663/95 artikli 4 lõike 1 punktis c osutatud raamatupidamisandmeid ainult selleks, et:
a)
täita oma ülesandeid EAGGF tagatisrahastu raamatupidamisarvestuse kontrollimise ja heakskiitmise raames vastavalt määrusele (EÜ) nr 1258/1999;
b)
jälgida põllumajandussaaduste ja -toodete sektori arengut ja koostada vastavaid prognoose.
Seoses sellega võivad Euroopa Kontrollikoda ja Euroopa Pettustevastane Amet (OLAF) tutvuda kõnealuste andmetega.
2. Kõiki kogutud teabes sisalduvaid isikuandmeid tohib töödelda ainult lõikes 1 sätestatud eesmärkidel. Juhul kui komisjon kasutab raamatupidamisandmeid lõike 1 punktis b osutatud eesmärgil, muudab komisjon sellised andmed anonüümseks ning töötleb neid kõiki koos.
3. Juhul kui andmesubjektil on küsimusi oma isikuandmete töötlemise kohta, tuleb nendega pöörduda Euroopa Komisjoni põllumajanduse peadirektoraadi poole elektronposti aadressil: AGRI-J1@cec.eu.int
4. Komisjon tagab määruse (EÜ) nr 1663/95 artikli 4 lõike 1 punktis c osutatud raamatupidamisandmete konfidentsiaalsuse ja turvalisuse.”
2.
Määruse (EÜ) nr 2390/1999 I, II ja III lisa asendatakse käesoleva määruse lisa tekstiga.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolevat määrust kohaldatakse alates 16. oktoobrist 2004.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 14. oktoober 2004

Labels: 12
4
15
6